cyanic-selkie/wikianc huggingface dataset:
Φαράγγι Τούρντα
Γεωγραφία
Υπάρχουν 4 γέφυρες στην κοιλάδα του ποταμού Χάσντατε.
Ιστορία
Στο σημείο "Πιάτρα Ταϊατά" (ιστορικό μνημείο που βρίσκεται κοντά στο Ιζβολούρ Ρομιλόρ) βρισκόταν το κύριο ρωμαϊκό λατομείο της πόλης και η Ρωμαϊκή Ποτάισσα. Τον δέκατο ένατο αιώνα, όταν τα ίχνη των ρωμαϊκών εκμεταλλεύσεων ήταν ακόμη ορατά, έγιναν λεπτομερείς παρατηρήσεις σχετικά με τις τεχνικές διαχωρισμού των ασβεστολιθικών τεμαχίων.
Πανίδα
Στο καταφύγιο απαντώνται 67 είδη πουλιών, πεταλούδων, ψαριών, αμφίβιων και μερικών θηλαστικών (αλεπούδες, νυφίτσες, κουνάβια, αγριόχοιροι κλπ.).
Άλλα τουριστικά αξιοθέατα
Το φαράγγι Τούρντα απέχει μόλις λίγα χιλιόμετρα από δύο άλλα φαράγγια (Φαράγγι Τουρουλούι και Φαράγγι Μπορζέστι) καθώς και τον καταρράκτη Τσιουκάς.
Το φαράγγι Τούρντα είναι ένα από τα κύρια αξιοθέατα αναρρίχησης στη Ρουμανία.
Εξωτερικοί σύνδεσμοι
Κατηγορία:Γεωγραφία της Ρουμανίας
Μώμος
Μώμος είναι το όνομα αρχαίου, ίσως ασήμαντου, θεού της Ελληνικής μυθολογίας, που εκδιώχθηκε από τον Όλυμπο επειδή αμφισβήτησε τον θεό Δία. Είναι ο θεός της χλεύης και του σκώμματος, της ειρωνείας και του σαρκασμού, προσωποποίηση της κοροϊδίας και της αποδοκιμασίας. Τον παρίσταναν να κρατά ένα ραβδί που η πάνω άκρη του κατέληγε σε κεφάλι γυναίκας.
Ο μύθος
Η ελληνική μυθολογία λέει ότι καθώς οι άνθρωποι έγιναν πολλοί και βάραιναν τη Γαία, εκείνη παραπονέθηκε στον Δία να την ελαφρύνει λίγο. Ο Δίας προκάλεσε έναν πόλεμο, τον Θηβαϊκό, στον οποίο σκοτώθηκαν πολλοί άνθρωποι και έτσι η θεά Γαία ελάφρυνε. Το πρόβλημα όμως επανεμφανίστηκε αργότερα και ο Δίας ζήτησε τη συνδρομή και άλλων θεών. Τότε ο Μώμος, γιος της Νύχτας, - κατά άλλους της Θέμιδος και του Ύπνου, κατά άλλους πατρός αγνώστου, τον συμβούλεψε να γεννήσει μια πανέμορφη κόρη και να παντρέψει τη Νηρηίδα Θέτιδα με θνητό. Ο Δίας ακολούθησε τις συμβουλές του και έτσι γέννησε από τη Λήδα την Ελένη και πάντρεψε τη Θέτιδα με τον Πηλέα. Αυτά τα δύο γεγονότα έγιναν αιτία να ξεσπάσει ένας μεγάλος πόλεμος πολύ πιο φονικός από τον προηγούμενο που θα γινόταν γνωστός ως Τρωικός πόλεμος.
Αναφέρεται από τον Λουκιανό στο έργο του «Θεών εκκλησία» να κατακρίνει τον Δία για παρανομίες με αποτέλεσμα να νοθεύεται το συνέδριο, με το να ενώνεται με θνητές γυναίκες. Ο θεός αυτός κατέκρινε επίσης τον θεό Ήφαιστο, επειδή, όταν έφτιαξε τον άνθρωπο, δεν κατασκεύασε παράθυρα στο στήθος του, ώστε να βλέπει ο κόσμος τι σκέπτεται και αν λέει ψέματα ή αλήθεια. Λέγεται ότι πέθανε από τη λύπη του, επειδή δεν κατόρθωσε να βρει καμία ατέλεια στη θεά Αφροδίτη.
Στη φαντασία των ανθρώπων αναποδογυρίζει απότομα τις τύχες τους. Τους ρίχνει απ' την ευτυχία στη δυστυχία, μετατρέπει τις επιτυχίες τους σε αποτυχίες και τους «θριάμβους» τους σε απόγνωση.
Πηγές
Κατηγορία:Θεότητες της ελληνικής μυθολογίας
Γεράσιμος Θεοδόσης
Ο Γεράσιμος Θεοδόσης είναι Έλληνας πανεπιστημιακός και συγγραφέας (Πάτρα 1962 - Αθήνα 2021 ). Σπούδασε στη Νομική Σχολή του Πανεπιστημίου της Αθήνας, στη Νομική Σχολή του Πανεπιστημίου της Χαϊδελβέργης, καθώς και στη Σχολή Πολιτικών Επιστημών και Φιλοσοφίας του Πανεπιστημίου της Χαϊδελβέργης.
Το 1996 ανακηρύχθηκε Διδάκτωρ του Πανεπιστημίου της Χαϊδελβέργης. Ασχολήθηκε με τα συστήματα δικαστικού ελέγχου της συνταγματικότητας των νόμων και με το κοινοβουλευτικό δίκαιο. Στην Ελλάδα συμμετείχε στις εργασίες των ευρωπαϊκών Άτυπων Συμβουλίων Πολιτισμού και ΜΜΕ, καθώς και σε Συμβούλια Κορυφής. Δικηγόρος παρ’ Αρείω Πάγω, διετέλεσε καθηγητής στη Σχολή Αξιωματικών Ελληνικής Αστυνομίας. Το 2001 ήταν μέλος της Επιστημονικής Επιτροπής για την Αναθεώρηση του Συντάγματος. Υπήρξε επιστημονικός συνεργάτης του Βουλευτή Αρκαδίας, Δημήτρη Ρέππα, και του Βουλευτή Επικρατείας και Ολυμπιονίκη, Πύρρου Δήμα.
Αρθρογράφος των περιοδικών ΑΝΤΙ και ΔΙΑΒΑΖΩ. Άρθρα του έχουν δημοσιευτεί στις εφημερίδες Τα Νέα, Το Βήμα, Ελευθεροτυπία, Η Αυγή, Capital κ.ά. Το 1999 κυκλοφόρησε το μυθιστόρημα Μια ερωτική τραγωδία από τις εκδόσεις Καστανιώτης. Το 2000 κυκλοφόρησε η μονογραφία Η ελευθερία της τέχνης. Έχει συμμετάσχει ως πραγματογνώμων σε υποθέσεις λογοκρισίας.
Το 2008 διετέλεσε μέλος της Κριτικής Επιτροπής στο 31ο Φεστιβάλ Ταινιών Μικρού Μήκους Δράμας. Το 2012 παρουσιάστηκε στο «Φεστιβάλ της Δράμας» και στις «Νύχτες Πρεμιέρας της Αθήνας» η ταινία μικρού μήκους "Με την πρώτη" σε σενάριό του. Το 2019, το θεατρικό έργο "Έρωτας σε δύο χρόνους" ανέβηκε στο «Θέατρο στο πατάρι του Ιανού». Μέλος της κριτικής επιτροπής απονομής των βραβείων στον 6ο Πανελλήνιο Διαγωνισμό Συγγραφής Σεναρίων για Ταινίες Μεγάλου και Μικρού Μήκους.
Από το 2015 είναι διδάσκει δημόσιο δίκαιο στο Ελληνικό Ανοικτό Πανεπιστήμιο. Το έργο του ΕΜΠΟΡΙΚΟ ΔΙΚΑΙΟ-ΝΟΜΟΣ ΚΑΙ ΠΡΑΞΗ επεξεργάζεται θέματα του εμπορικού δικαίου. Το 2018 κυκλοφόρησε το σύγγραμμά του ΜΙΑ ΣΥΝΤΟΜΟΤΕΡΗ ΙΣΤΟΡΙΑ ΤΟΥ ΔΙΚΑΙΟΥ, για την ουσία του δικαίου ως κοινωνικής ύλης.
Το 2019 εκδόθηκε η ποιητική συλλογή ΤΟΥ ΕΡΩΤΑ ΚΑΙ ΤΟΥ ΘΑΝΑΤΟΥ- ΣΗΜΕΙΑ ΣΤΙΞΗΣ, η νουβέλα ΕΡΩΤΑΣ ΣΕ ΔΥΟ ΧΡΟΝΟΥΣ και το μυθιστόρημα Η ΓΑΤΑ ΤΟΥ ΣΡΕΝΤΙΝΓΚΕΡ.
Εξωτερικοί σύνδεσμοι
https://www.kastaniotis.com/author/74
https://web.archive.org/web/20200630150114/https://www.ianos.gr/person/theodosis-gerasimos-0030909.html
http://www.klidarithmos.gr/blog/gerasimos-theodosis-artpress/
https://www.dioptra.gr/Files/Posts/PELOPONNISOS-0209.pdf
http://www.livanis.gr/ViewAuthors.aspx?ValueId=600094
https://www.tanea.gr/editor/%CE%B8%CE%B5%CE%BF%CE%B4%CF%8C%CF%83%CE%B7%CF%82-%CE%B3%CE%B5%CF%81%CE%AC%CF%83%CE%B9%CE%BC%CE%BF%CF%82/
https://www.constitutionalism.gr/tag/%CE%B3%CE%B5%CF%81%CE%AC%CF%83%CE%B9%CE%BC%CE%BF%CF%82-%CE%B8%CE%B5%CE%BF%CE%B4%CF%8C%CF%83%CE%B7%CF%82/
https://www.athensvoice.gr/culture/books/gerasimos-theodosis
https://www.patakis.gr/persons/28628/%CE%98%CE%B5%CE%BF%CE%B4%CF%8C%CF%83%CE%B7%CF%82-%CE%93%CE%B5%CF%81%CE%AC%CF%83%CE%B9%CE%BC%CE%BF%CF%82/
Παραπομπές
Κατηγορία:Έλληνες πανεπιστημιακοί Κατηγορία:Έλληνες συγγραφείς Κατηγορία:Έλληνες συνταγματολόγοι
Tally weijl
Tally Weijl είναι το όνομα μίας εταιρίας μόδας, με έδρα τη Βασιλεία, στην Ελβετία. Η εταιρία εκπροσωπείται παγκοσμίως σε 37 χώρες με πάνω από 780 καταστήματα και απασχολεί περισσότερους από 3.400 ανθρώπους (μέχρι το Φεβρουάριο του 2015). Η εταιρία Tally Weijl ιδρύθηκε το 1984 από τους Tally Elfassi-Weijl και Beat Grüring.
Η εταιρία διαθέτει καταστήματα στις εξής χώρες: Αυστρία, Βοσνία και Ερζεγοβίνη, Βουλγαρία, Κροατία, Γαλλία, Γερμανία, Ελλάδα, Ουγγαρία, Ιρλανδία, Ιταλία, Λίβανο, Λιθουανία, Λουξεμβούργο, Μάλτα, Π.Γ.Δ.Μ., Μαυροβούνιο, Ολλανδία, Πολωνία, Πορτογαλία, Σερβία, Σλοβενία, Ελβετία, Ουκρανία, Ρωσία, Τουρκία κ.ά.
Καταστήματα
Αριθμός καταστημάτων Tally Weijl στις 27 Δεκεμβρίου 2015:
Κατηγορία:Κατασκευαστές αξεσουάρ μόδας
Μέρλιν (κύκλος 4)
Ο τέταρτος κύκλος της Βρετανικής δραματικής σειράς Μέρλιν ξεκίνησε στις 1 Οκτωβρίου του 2011 με το επεισόδιο "Η Σκοτεινότερη Ώρα - Μέρος 1". Αποτελείται από 13 επεισόδια που αρχικά παίζονταν τα βράδια του Σαββάτου στο BBC One και BBC One HD (επαναλήψεις παίζονταν στο BBC Three). Η παραγωγός του κύκλου είναι η Σάρα Χάμιλ και εκτελεστικοί παραγωγοί είναι οι Τζόνι Καπς και Τζούλιαν Μέρφι. Οι σκηνοθέτες περιλαμβάνουν τους Άλις Τρόφτον, Άλεξ Πίλεϊ, Τζάστιν Μολοτνίκοβ και Τζέρεμι Γουέμπ. Οι συντάκτες περιλαμβάνουν τους Τζούλιαν Τζόουνς (επικεφαλής συντάκτης), Χάουαρντ Όβερμαν, Τζέικ Μίτσι, Λούσι Γουάτκινς, και Ρίτσαρντ ΜακΜπριν.
Στον κύκλο τέσσερα πρωταγωνιστούν οι συνηθισμένοι ηθοποιοί από τους προηγούμενους κύκλους συμπεριλαμβανομένων των Κόλιν Μόργκαν, Έιντζελ Κόλμπι, Μπράντλεϊ Τζέιμς, Κέιτι ΜακΓκράθ, και Ρίτσαρντ Γουίλσον. Ο Άντονι Χεντ έφυγε από σειρά μετά "Την Κακιά Μέρα". Ο Ναθάνιελ Πάρκερ έγινε μέλος των κανονικών ηθοποιών στον κύκλο και ο Τζον Χερτ επέστρεψε ως η φωνή του Δράκου. Τα στηρικτικά μέλη του καστ περιλαμβάνουν τους Αντετόμιουα Έντον, Έον Μακέν, Τομ Χόπερ, και Ρούπερτ Γιάνγκ.
Αξιοσημείωτοι ηθοποιοί περιλαμβάνουν τους Σαντιάγκο Καμπρέρα, Εμίλια Φοξ, Τζέμμα Τζόουνς, Φιλ Ντέιβις, Τζέιμς Κάλις, Λίντσεϊ Ντάνκαν, Γκάρι Λιούις, Σαρλίν ΜακΚένα, Τζάνετ Μοντγκόμερι, Τέρενς Μέιναρντ, Μπεν Ντάνιελς, Μιράντα Ρέιζον και Καρολάιν Φάμπερ.
Παραγωγή
Η παραγωγή του τέταρτου κύκλου του Μέρλιν επικυρώθηκε στις 25 Οκτωβρίου του 2010. Ο Άντονι Χεντ επιβεβαίωσε ότι ο κύκλος θα μεταδοθεί τον Σεπτέμβριο του 2011. Ο κύκλος 4 θα αποτελείται από 13 επεισόδια. Ο Κόλιν Μόργκαν είπε ότι τα επεισόδια δεν θα είναι πλέον αυτοτελή, "Κάθε επεισόδιο έχει μια εξέλιξη όπως ένα κομμάτι του παζλ που πρέπει να ολοκληρωθεί. Δεν υπάρχει αντίστροφη εξέλιξη." Λόγω της διασημότητας της σειράς, ο Μέρλιν έχει ανανεωθεί για έναν πέμπτο κύκλο.
Διανομή Ρόλων
Τρεις μέρες πριν το φινάλε της σειράς ο Τζούλιαν Τζόουνς, ο δημιουργός της σειράς, δήλωσε ότι οι Κόλιν Μόργκαν, Μπράντλεϊ Τζέιμς, Κέιτι ΜακΓκράθ, Έιντζελ Κόλμπι, Άντονι Χεντ και Ρίτσαρντ Γουίλσον έχουν όλοι συνάψει συμβάσεις για πολλαπλούς κύκλους και θα επιστρέψουν ως μόνιμοι της σειράς. Ο Τζον Χερτ ο οποίος διηγείται τη σειρά και παίζει τη φωνή του μέγα δράκου θα αναβαθμιστεί επίσης πάλι στους μόνιμους της σειράς αφού είχε έναν επαναλαμβανόμενο ρόλο στον κύκλο δύο. Στις 19 Αυγούστου, 2011 ο Φιλ Ντέιβις διαλέχτηκε για τον Περιπλανώμενο Ραψωδό. Οι Ναθάνιελ Πάρκερ και Σαρλίν ΜακΚένα θα συμμετάσχουν επίσης στους ηθοποιούς παίζοντας τους Άγκραβαϊν και Λάμια. Ο Τζέιμς Κάλις εντάχθηκε στους ηθοποιούς για το τέταρτο επεισόδιο ως Τζούλιους Μπόρντεν. Η Τζέμμα Τζόουνς θα παίξει την Κύλιξ, τη φύλακα για τον κόσμο των πνευμάτων. Η Λίντσεϊ Ντάνκαν θα εμφανιστεί σε ένα επεισόδιο παίζοντας τη Βασίλισσα Άννης. Ο Στίβεν Χάρτλεϊ επίσης εντάχθηκε στους ηθοποιούς ως Βασιλιάς Κάρλεον. Ο Ρούπερτ Γιάνγκ θα επιστρέψει επίσης. Οι Τομ Χόπερ και Αντετόμιουα Έντον επιβεβαίωσαν ότι θα επιστρέψουν επίσης στους ρόλους τους.
Acer beTouch
Acer beTouch ονομάζεται η σειρά έξυπνων τηλεφώνων που κατασκευάζεται από την εταιρεία Acer Inc. που εδρεύει στην Ταϊβάν. Είναι η δεύτερη σειρά έξυπνων τηλεφώνων που πραγματοποιείται από την εταιρεία αφού απέκτησε τον κατασκευαστή τηλεφώνων E-ten το 2009. Η σειρά επικεντρώνεται στην κοινωνική δικτύωση, με άμεση σύνδεση προς το Facebook, το Twitter και άλλα κοινωνικά δίκτυα.
Εξωτερικοί σύνδεσμοι
Κατηγορία:Κινητά Acer Κατηγορία:Έξυπνα τηλέφωνα
Βυζαντινός Αθλητικός Όμιλος
Ο ΒΑΟ διαθέτει τμήματα καλαθοσφαίρισης, πετοσφαίρισης, πάλης, ποδοσφαίρου 5x5, ποδηλασίας, και εκδρομικό τμήμα ενώ στο παρελθόν διέθετε και τμήμα χειροσφαίρισης, άρσης βαρών, κολύμβησης, επιτραπέζιας αντισφαίρισης και ποδοσφαίρου, το οποίο το 1931 σταμάτησε τη λειτουργία του.
Τμήμα ποδοσφαίρου ανδρών
Το ποδοσφαιρικό τμήμα ανδρών του Β.Α.Ο. δραστηριοποιήθηκε έως και το 1931, οπότε και έπαυσε να λειτουργεί.
Τμήμα καλαθοσφαίρισης ανδρών
Το τμήμα καλαθοσφαίρισης ανδρών του Β.Α.Ο. διεξάγει τους εντός έδρας αγώνες του στο Κλειστό Γυμναστήριο Β.Α.Ο. «Μενέλαος Γκράτζιος».
Ιστορική αναδρομή
Ο Β.Α.Ο έχει καταφέρει να αγωνιστεί πέντε φορές στην πρώτη κατηγορία του πρωταθλήματος. Τελευταία φορά ήταν την περίοδο 1996-97 οπότε και τερμάτισε τελευταίος, έχοντας πετύχει μόλις τρεις νίκες, ευτύχησε όμως έχοντας στις τάξεις του το Τζεφ Μαλόουν, αθλητή με μεγάλη καριέρα στο ΝΒΑ, να νικήσει τον Ολυμπιακό που κατέκτησε το Τριπλ Κράουν στο τέλος της περιόδου. Την περίοδο 2009-10 αγωνιζόταν στην Α΄ κατηγορία ΕΚΑΣΘ.
Αγωνιστική περίοδος
Κατά την αγωνιστική περίοδο 2012-13, ο Βυζαντινός Α.Ο. έλαβε μέρος στο Πρωτάθλημα του 1ου Ομίλου Βορρά της Γ' Εθνικής Κατηγορίας, ολοκληρώνοντας τις αγωνιστικές του υποχρεώσεις στην 10η θέση του βαθμολογικού πίνακα.
Τμήμα καλαθοσφαίρισης γυναικών
Το τμήμα καλαθοσφαίρισης γυναικών του Β.Α.Ο. είναι σήμερα ανενεργό.
Τμήμα πετοσφαίρισης γυναικών
Ο Β.Α.Ο. διαθέτει τμήμα πετοσφαίρισης γυναικών.
Τμήμα χειροσφαίρισης
Το τμήμα χειροσφαίρισης είναι το μόνο τμήμα σε ομαδικό άθλημα που ο ΒΑΟ έχει κατακτήσει τίτλο σε ανώτατο πανελλήνιο επίπεδο. Έχει κατακτήσει συνολικά δύο κύπελλα, το 1983 και 1984, τα οποία ήταν και τα πρώτα του θεσμού. Το τμήμα χειροσφαίρισης τελικά δεν επιβίωσε και συγχωνεύτηκε με το τμήμα χειροσφαίρισης του Ηρακλή μετά από 30 χρόνια λειτουργίας.
Τμήμα πάλης
Το Τμήμα πάλης ιδρύθηκε το 1934 από τους κ.κ. Βαγιάνο & Βαφειάδη και είναι ένα από τα παλαιότερα σωματεία της Ε.Ο.Φ.Π. Έχει αναδείξει αμέτρητους Πρωταθλητές Ελλάδος και πολλούς πρωταθλητές, σε αγώνες Βαλκανικούς, Μεσογειακούς, Πανευρωπαϊκούς, σε Παγκόσμια Πρωταθλήματα, και σε Ολυμπιακούς Αγώνες. Ανάμεσα τους οι: Γιώργος και Παναγιώτης Ποικιλίδης, Όθων Μοσχίδης, Ιορδάνης Καραγεωργίου, Νίκος Μπαλάσκας, Αναστάσιος Σοφιανίδης κ.α. Έχει κατακτήσει συνολικά 11 Πρωταθλήματα και 3 Κύπελλα Ελλάδος.
Τμήμα ποδηλασίας
Ο Β.Α.Ο. διαθέτει τμήμα ποδηλασίας.
Εξωτερικοί σύνδεσμοι
Κατηγορία:Αθλητικοί σύλλογοι Θεσσαλονίκης Κατηγορία:Ελληνικοί προσφυγικοί αθλητικοί σύλλογοι Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Ελληνικοί σύλλογοι ποδηλασίας Κατηγορία:Σωματεία Ε.ΚΑ.Σ.Θ. Κατηγορία:Σωματεία Ε.ΠΕ.Σ.Θ. Κατηγορία:Ιδρύσεις αθλητικών συλλόγων το 1926 Κατηγορία:Ιδρύσεις ομάδων καλαθοσφαίρισης το 1935
Μίνως Αργυράκης
Ο Μίνως Αργυράκης (Αϊδίνι, 1919 – Αθήνα, 26 Μαΐου 1998) ήταν Έλληνας Μικρασιάτης ζωγράφος, σκιτσογράφος, σκηνογράφος του θεάτρου, δημοσιογράφος και λογοτέχνης.
Βιογραφία
Γεννήθηκε στο Αϊδίνι της Μικράς Ασίας το 1919. Ως τόπος γέννησης δηλώθηκε από τους γονείς του η Σμύρνη και ως έτος το 1920, μια κοινή πρακτική των προσφύγων που ήθελαν να κρατήσουν τα παιδιά τους λίγο ακόμα κοντά τους πριν τα στείλουν στο σχολείο.
Στις 19 Μαΐου του 1919 ο πατέρας του, Φιλοκτήτης, από εύπορη οικογένεια προυχόντων, τραπεζίτης και αρχηγός της Α' προσκοπικής ομάδας του Αϊδινίου, έπεσε θύμα της τουρκικής θηριωδίας. Η μητέρα του Γαλάτεια, με τα δυο της μωρά, κατέφυγε με την οικογένειά της στη Σμύρνη. Στη Μικρασιατική Καταστροφή, ο Αργυράκης βρέθηκε πρόσφυγας στον Βύρωνα μαζί με τη μητέρα του Γαλάτεια, τη γιαγιά του Καλλιρόη, τον παππού του Ιωάννη Ιωαννίδη και τον αδελφό του Φιλοκτήτη (τον νεότερο).
Με τη φροντίδα της Πηνελόπης Δέλτα, φοίτησε στο Κολέγιο του Ψυχικού. Προσπάθησε δύο φορές να γίνει δεκτός από την Ανωτάτη Σχολή Καλών Τεχνών, αλλά χωρίς επιτυχία. Αναγκαστικά, στράφηκε προς την Ανωτάτη Εμπορική Σχολή (σημερινό Οικονομικό Πανεπιστήμιο Αθηνών).
Μαθήευσε δίπλα στον Γιάννη Τσαρούχη, που ήταν προσωπικός του φίλος. Ο ίδιος επίσης ισχυρίζονταν πως υπήρξε μαθητής του Κόντογλου, του Θεόφιλου και του Παρθένη. Έκανε παρέα με άλλους καλλιτέχνες όπως η Ναταλία Μελά, ο γλύπτης Takis,  ο Γιάννης Μόραλης, ο Νίκος Χατζηκυριάκος-Γκίκας, ο Σπύρος Βασιλείου, ο Μάνος Χατζιδάκις, ο Νίκος Γκάτσος, ο Οδυσσέας Ελύτης και ο Νάνος Βαλαωρίτης.
Παράλληλα με τη ζωγραφική, ασχολήθηκε από πολύ νωρίς και με το σκίτσο και τη δημοσιογραφία. Κατά την περίοδο της Κατοχής, εντάχθηκε στην ΕΠΟΝ. Με τους αντάρτες περιήλθε τα βουνά της Ευρυτανίας, ενώ μετά τα Δεκεμβριανά βρέθηκε κρατούμενος στο στρατόπεδο της Ελ-Ντάμπα. Το 1948 και το 1951, συμμετείχε στις πανελλήνιες εκθέσεις ζωγραφικής. Ταυτοχρόνως δημοσίευε κείμενα και σκίτσα σε εφημερίδες και περιοδικά της εποχής (Ελληνική Δημιουργία, Αυγή). Υπήρξε μέλος της καλλιτεχνικής ομάδας «Αρμός» από το 1949 έως το 1953 (χρονιά που ο Αρμός διέκοψε τη δράση του).
Το 1952 παντρεύεται την πρώτη του γυναίκα, την πιανίστα Ελένη Σαράντη, και γεννιέται η πρώτη κόρη του, Μαρία. Το 1953 έκανε έκθεση στη γκαλερί Βήμα στην Αθήνα. Το 1954 φεύγει για το Λονδίνο όπου εργάζεται για λίγο ως δημοσιογράφος στο BBC μαζί με τον Νάνο Βαλαωρίτη. Το 1955 παντρεύεται τη δεύτερή του γυναίκα, τη ζωγράφο Jenny Tempest-Radford και γεννιέται η δεύτερη κόρη του, Madaleine. Τον ίδιο χρόνο εκθέτει στην γκαλερί Μόνικα Πέιν στην Αθήνα, ενώ το 1957 συμμετέχει στο Διεθνές Φεστιβάλ Νεότητας της Μόσχας και στην Μπιενάλε Σχεδίου στο Ταλεντίνο της Ιταλίας.
Το 1956-57 συνεργάζεται με το Βασιλικό (Εθνικό) Θέατρο για τα σκηνικά του έργου Ο Ανδροκλής και το Λιοντάρι, του Τζωρτζ Μπέρναρ Σω. Το 1957 εξέδωσε το πρώτο του λεύκωμα με σκίτσα της περιόδου 1948-1957 με τίτλο Οδός Ονείρων, «μια αιχμηρή, καυστική, κοινωνική σάτιρα της Ελλάδας του '50, που περιέχει πολλά μυθολογικά στοιχεία, αλλά αποπνέει και έναν έντονο λυρισμό». Το 1959 εκθέτει στην Γκαλερί Iris Clert, στο Παρίσι.
Το 1960 στη Νέα Υόρκη γνωρίζει την τρίτη γυναίκα και σύντροφό του, την ποιήτρια και μεταφράστρια Αμυ Μιμς με την οποία αποκτά την τρίτη κόρη του, Ελένη-Μόιρα. Το 1961 οργανώνει στην Librairie Anglaise στο Παρίσι το εικαστικό χάπενινγκ Necropsie Cantabile. Στις αρχές της δεκαετίας του '60 συμμετείχε στην καλλιτεχνική «Ομάδα Τέχνης α». Ο Μάνος Χατζιδάκις, γοητευμένος από το λεύκωμα της Οδού Ονείρων, χρησιμοποίησε τον τίτλο του στην ομώνυμη μουσική επιθεώρηση Οδός Ονείρων, η οποία παρουσιάστηκε στο θέατρο «Μετροπόλιταν» της Αθήνας το 1962 με την συνεργασία του ίδιου του Αργυράκη (σκηνικά, κοστούμια, και στίχοι ενός τραγουδιού), του σκηνοθέτη Αλέξη Σολωμού και του ηθοποιού Δημήτρη Χορν. Το 1963 πραγματοποίησε έκθεση "Αθήνα Αγάπη μου" στην γκαλερί «Ζυγός», με κύριο θέμα την εισβολή των ξένων (τουριστών και μη) και την αλλαγή της κοινωνίας στην μεταπολεμική Ελλάδα. Το ίδιο έτος υπήρξε ένα από τα ιδρυτικά στελέχη της Δημοκρατικής Νεολαίας Λαμπράκη. Το καλοκαίρι του 1963 ο Αργυράκης συνεργάζεται ως σκηνογράφος στη Μαγική Πόλη (Μάνος Χατζιδάκις - Μίκης Θεοδωράκης), στο θέατρο Παρκ. Το 1964 εξέδωσε από τον εκδ. οίκο Γαλαξία μια συλλογή ταξιδιωτικών άρθρων και σκίτσων δημοσιευμένων στην εφ. Ελευθερία Ο Γύρος του Κόσμου, και από τις εκδόσεις Θεμέλιο του Δημήτρη Δεσποτίδη το λεύκωμα Η Πολιτεία έπλεε εις την Μελανόλευκον, ποιητικό και σκιτσογραφικό έργο του 1958, στο Λονδίνο. Επίσης εικονογράφησε μια σειρά βιβλίων ελληνικής λογοτεχνίας, όπως Ο Κίτρινος Φάκελος του Μ. Καραγάτση, Το Πράσινο Βιβλίο του Στρατή Μυριβήλη, Ο κήπος με τ' αγάλματα της Ελένης Σαραντίτη (1980), Amour Amour του Ανδρέα Εμπειρίκου, το Μαουτχάουζεν του Ιάκωβου Καμπανέλλη στην εφ. Ελευθερία (1965), τα 18 Λιανοτράγουδα της Πικρής Πατρίδας του Γιάννη Ρίτσου, και εξώφυλλα πολλών δίσκων του Μάνου Χατζιδάκη (Ελλάς η Χώρα των Ονείρων, Οδός Ονείρων κ.α.)
Λίγο πριν από τη δικτατορία, δημιούργησε με τον Τσαρούχη και τον Ευγένιο Σπαθάρη, την «Κιβωτό της Άμυ», έναν χώρο καλλιτεχνικού πειραματισμού, στην Πλάκα, όπου γίνονταν διάφορα χάπενινγκ με λόγους και μουσικοχορευτικά δρώμενα.
To 1967 συμμετέχει στα γυρίσματα της ταινίας Oedipus the King (1968) του Phιiip Saville ως μέλος του χορού.
Η χούντα έκλεισε την «Κιβωτό της Άμυ» με την δικαιολογία πως δεν διέθετε άδεια «μετά μουσικών οργάνων», και ο Αργυράκης έφυγε εκτός Ελλάδας. Σταθμοί του η Κύπρος, το Λονδίνο, το Παρίσι. Το 1968 εκθέτει στη Walton Gallery, στο Λονδίνο, ενώ το 1969 εγκαθίσταται στην Κοπεγχάγη με την τέταρτη γυναίκα και σύντροφό του, νηπιαγωγό-ερασιτέχνη ηθοποιό Janne Sylvester. Εκεί, τον ίδιο χρόνο, ανέβασε μια δική του σατιρική επιθεώρηση, το Sexagon, όπως και τις Θεσμοφοριάζουσες. Τον ίδιο χρόνο έζησε για μερικούς μήνες στην Carboneras της Ισπανίας όπου και δημιούργησε μια σειρά ρηξικέλευθων σκίτσων EROS-SPACE-REVO, με τη χορηγία του γλύπτη Τάκη. To 1970 εκθέτει στο Μουσείο του Odense, στη Δανία. Το 1972 συνεργάστηκε για τα κοστούμια και τη σκηνογραφία στην Σαμία του Μένανδρου με την σκηνοθέτη Εύη Γαβριηλίδη, για λογαριασμό της Κυπριακής Τηλεόρασης.
550px|center|thumb|Μίνως Αργυράκης, Αθηναράμα (1973). Λάδι σε ύφασμα, 133 εκ. x 570 εκ. Πινακοθήκη της Βουλής των Ελλήνων.
Με την πτώση της χούντας, επέστρεψε στην Ελλάδα. Εκθέτει στην Αίθουσα Τέχνης, στην Αθήνα. Το 1974 συνεργάστηκε με το ΕΙΡΤ στα σκηνικά της τηλεοπτικής σειράς Λούνα Πάρκ. Το 1975 εικονογράφησε έναν αγγλικό ταξιδιωτικό οδηγό για την Ελλάδα (Fodor's Greece 1975) και εργάστηκε για τα σκηνικά και τα κοστούμια της όπερας Καμπανέλο του Ντονιτσέτι, σε σκηνοθεσία Γιώργου Χριστοδουλάκη και μουσική διεύθυνση Μάνου Χατζιδάκι, στη Λυρική Σκηνή. Το 1976 εκθέτει στη Γκαλερί Γιάννη Σταθά του Λεωνίδα Χρηστάκη. Το 1977 πρωταγωνιστεί στην ταινία Οι Άρχοντες του Μανούσου Μανουσάκη. Το 1978 συνεργάζεται με το Εθνικό Θέατρο για τα σκηνικά και τα κοστούμια του θεατρικού Νέα απ' τον Κόσμο που Ανακαλύφτηκε στο Φεγγάρι, της σπονδυλωτής παράστασης Μάσκες του Μπεν Τζόνσον, σε σκηνοθεσία Γιώργου Χριστοδουλάκη. Το 1979 αφιερώνει μια έκθεση έργων στη μητέρα του Γαλάτεια, στην Γκαλερί Ευγένη. Το 1981 συνεργάζεται με το Εθνικό Θέατρο για τα κοστούμια και τα σκηνικά στο παιδικό έργο Το Αυγό της Κότας. Το 1982 εκδίδεται μια σειρά από σκίτσα για τον Μουσικό Αύγουστο '81, του Μάνου Χατζιδάκι (εκδ. Άγρα 1982). Τον ίδιο χρόνο επιμελήθηκε τα σκηνικά των Β' Αγώνων Ελληνικού Τραγουδιού, Κέρκυρα '82, του Μάνου Χατζιδάκι. Το 1982-83 συνεργάστηκε για τελευταία φορά με τον Χατζιδάκι, στα σκηνικά και τα κοστούμια της παράστασης Πορνογραφία, την οποία πάντα ο ίδιος ο Αργυράκης ανέφερε ως "Ερωτική Πορνογραφία". Τη δεκαετία του '80 ξεκινάει η σταθερή συνεργασία του με την εφ. Έθνος και σποραδικά με το περιοδικό Ταχυδρόμος, ενώ παράλληλα εκθέτει κατά καιρούς στην Γκαλερί Βουρκαριανή του Νίκου Δαλαρέτου, στην Τζια. Το 1983 εκθέτει έργα από το Colombo, Ινδία, στο Athens Center, στο Μετς. Το 1984 κυκλοφόρησε μια συλλογή άρθρων και σκίτσων, Ταξιδεύοντας στην Ελλάδα από τις εκδόσεις Καστανιώτη. Το 1986 εκθέτει τα σκίτσα της σειράς EROS-SPACE-REVO (1969) μαζί με τους φίλους του Ραϋμόνδο και Τάκη, στην γκαλερί Medusa της Μαρίας Δημητριάδη. Έκτοτε έκανε μερικές ακόμη ατομικές εκθέσεις για τις οποίες δεν υπάρχουν ακόμη στοιχεία.
Πέθανε το 1998, πριν προλάβει να υλοποιηθεί η υπόσχεση του τότε Υπουργού Πολιτισμού Ευάγγελου Βενιζέλου για μια αναδρομική έκθεση στην Εθνική Πινακοθήκη.
Οι μετά θάνατον εκθέσεις του περιλαμβάνουν μεταξύ άλλων: τον Κόσμο των Ονείρων, Ελληνογερμανική Αγωγή, Παλλήνη Αττικής (2001), Μίνως Αργυράκης - Ερωτικά, Xippas Gallery, Αθήνα (2013),  Μίνως Αργυράκης - Ένας μποέμ ταξιδευτής, The Pulse, Αθήνα (2016),  Carnival - Behind the Masks,  Γκαλερί Σκουφά (ομαδική, 2021).
«Μέσα στα πλαίσια της ελληνικότητας, την πρώτη χρήση ειρωνείας, από τη δεκαετία του '40, την έχουμε στα σκίτσα του Μ. Αργυράκη. Ο Μ. Αργυράκης λειτουργεί βέβαια ως γελοιογράφος. Το ρεπερτόριό του, όμως, αγγίζει όλα τα σύμβολα της ελληνικότητας. Τα απομυθοποιεί γελοιογραφικά από το κύρος τους, αλλά συγχρόνως τα μεταφέρει στο χώρο ονείρων, στην "Οδό Ονείρων" του Νεοέλληνα […]. Με την παρεμβολή του Μ. Αργυράκη τοποθετείται το σημείο που έγινε η στροφή, για να περάσουμε σ' ένα τόσο σύντομο χρονικό διάστημα στην Ελλάδα, από το βίωμα στη μνήμη.»
Εξωτερικοί σύνδεσμοι
Κατηγορία:Έλληνες ζωγράφοι Κατηγορία:Έλληνες σκιτσογράφοι Κατηγορία:Έλληνες σκηνογράφοι Κατηγορία:Μικρασιατικός Ελληνισμός
Silent Hill 3
Το Silent Hill 3 (ιαπωνικά: サイレントヒル, Χέπμπορν: 3 Sairento Hiru Surī) είναι βιντεοπαιχνίδι επιβίωσης τρόμου που αναπτύχθηκε από την Team Silent και εκδόθηκε από την Konami για το PlayStation 2 τον Μάιο του 2003, με ένα port να μεταφέρεται τον Οκτώβριο της ίδιας χρονιάς για τα Microsoft Windows. Πρόκειται για την τρίτη προσθήκη στη σειρά βιντεοπαιχνιδιών Silent Hill, και άμεσο sequel του πρώτου παιχνιδιού. Στις 20 Μαρτίου του 2012 επανακυκλοφόρησε remastered σε υψηλή ανάλυση μαζί με το Silent Hill 2 στο Silent Hill HD Collection, για τις κονσόλες PlayStation 3 και Xbox 360.
Το παιχνίδι τοποθετείται δεκαεπτά χρόνια μετά τα γεγονότα του πρώτου Silent Hill, όπου ο Harry Mason καταστρέφει τον θεό που λατρεύεται από την τοπική αίρεση, και του δίνεται ένα μωρό κοριτσάκι να φροντίζει. Το Silent Hill 3 εστιάζει στην έφηβη Heather Mason, που μεγάλωσε με τον Harry στο Πόρτλαντ. Η Heather ανακαλύπτει ότι η αίρεση σχεδιάζει να τη χρησιμοποιήσει για να γεννήσει τον θεό που λατρεύουν, και συγκρούεται μαζί τους.
Το Silent Hill 3 δέχθηκε πολύ θετικές κριτικές, κυρίως για τα γραφικά, τον ήχο του, τη συνολική αίσθηση του τρόμου που δημιουργεί, αλλά στοιχεία που κρατήθηκαν από τα προηγούμενα παιχνίδια της σειράς. Το σενάριό του επηρέασε σε μικρό βαθμό την ταινία του 2012, βασισμένη σε αυτό, Silent Hill: Revelation 3D.
Εξωτερικοί σύνδεσμοι
Κατηγορία:Βιντεοπαιχνίδια του 2003 Κατηγορία:Βιντεοπαιχνίδια Silent Hill Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια της Konami Κατηγορία:Βιντεοπαιχνίδια ψυχολογικού τρόμου Κατηγορία:Βιντεοπαιχνίδια ανεπτυγμένα στην Ιαπωνία Κατηγορία:Βιντεοπαιχνίδια με εναλλακτικούς τερματισμούς Κατηγορία:Βιντεοπαιχνίδια με γυναίκες ανταγωνιστές Κατηγορία:Βιντεοπαιχνίδια μουσικής Άκιρα Γιαμαόκα Κατηγορία:Θεοκτονία στην μυθοπλασία
Μάχη του Ντόμπρο Πόλε
Η Μάχη του Ντόμπρο Πόλε διεξήχθη στις 15 Σεπτεμβρίου 1918 μεταξύ των δυνάμεων της Αντάντ και της Βουλγαρίας και έληξε με την υπογραφή ανακωχής που απομάκρυνε τη Βουλγαρία από τον Πρώτο Παγκόσμιο Πόλεμο. Η μάχη σημειώθηκε βορειοδυτικά της Αριδαίας στο Ντόμπρο Πόλε (Καλό Πεδίο) στα Σκόπια που βρίσκονταν υπό βουλγάρικη κατοχή από το 1915.
Μάχη
Οι βουλγάρικες δυνάμεις αντιμετώπισαν σαφώς μεγαλύτερες δυνάμεις στο Ντόμπρο Πόλε. Στην πρώτη γραμμή, οι Σύμμαχοι είχαν παρατάξει την 122η Γαλλική Μεραρχία Πεζικού, τη 17η Γαλλική Αποικιακή Μεραρχία Πεζικού και τη Σέρβικη Μεραρχία Σουμάντια, ενώ στη δεύτερη γραμμή παρατάχθηκαν δύο σέρβικες μεραρχίες (Τίμοκ και Γιούγκοσλαβ). Η μάχη ξεκίνησε στις 14 Σεπτεμβρίου με βαρύ κανονιοβολισμό. Μέχρι τότε, οι Βούλγαροι φημίζονταν πως δεν είχαν υποστεί απώλειες κατά τη διάρκεια του πολέμου και ο Φερδινάνδος Α' αποφάσισε να διατηρήσει τα στρατεύματα στην περιοχή - εκεί πολεμούσαν η 2η Βουλγαρική Μεραρχία Πεζικού και η 3η Βουλγαρική Μεραρχία Πεζικού. Από τις 15 μέχρι τις 19 Σεπτεμβρίου, οι Βούλγαροι είχαν περικυκλωθεί. Καθώς είχαν αριθμητικό και στρατηγικό μειονέκτημα, οι Βούλγαροι ήσαν ανίκανοι να σταματήσουν την προώθηση των Συμμάχων, ωστόσο συνέχισαν τον αγώνα παρά τις προτάσεις για παράδοση.
Εξέγερση
Μετά την ήττα στο Ντόμπρο Πόλε, αρκετοί Βούλγαροι στρατιώτες εξεγέρθηκαν και το Βουλγαρικό Μέτωπο διαλύθηκε. Οι επαναστάτες κινήθηκαν στη Σόφια με σκοπό να διαπραγματευτούν με την κυβέρνηση, ωστόσο, διαλύθηκαν μετά από την επέμβαση των Βουλγάρων φιλοκυβερνητικών και των γερμανικών στρατευμάτων.
Επακόλουθα
Η μάχη έληξε με αποτυχία για τους Βούλγαρους εξαιτίας του χαμηλού ηθικού των βουλγαρικών στρατευμάτων και του σοβαρού αριθμητικού μειονεκτήματος που είχαν σε σχέση με τα αντίπαλα στρατεύματα. Μετά τη νίκη, ο στρατός της Αντάντ προέλασε στη Βουλγαρία. Στις 19 Σεπτεμβρίου, τα γαλλικά, τα βρετανικά και τα ελληνικά στρατεύματα ηττήθηκαν στην τρίτη μάχη της Δοϊράνης και η Βουλγαρία απέφυγε την κατοχή. Τον Νοέμβριο του 1919, η Συνθήκη του Νεϊγύ παραχώρησε τη Θράκη στην Ελλάδα με αποτέλεσμα τον αποκλεισμό της βουλγαρικής εξόδου στο Αιγαίο πέλαγος. Το νεοϊδρυθέν Βασίλειο των Σέρβων, Κροατών και Σλοβένων προσάρτησε τη Βόρειας Μακεδονία. Η Νότια Δοβρουτσά ανακτήθηκε από τη Ρουμανία. Οι Σύμμαχοι αποφάσισαν να θέσουν περιορισμούς στο μέγεθος του βουλγαρικού στρατού και ανάγκασαν τους Βουλγάρους να τους πληρώσουν το ποσό που χρησιμοποίησαν για πολεμικές προετοιμασίες.
Δείτε επίσης
Κατηγορία:Μάχες Σερβικού στρατού κατηγορία:Μάχες του Α' Παγκοσμίου Πολέμου κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου κατηγορία:Ιστορία της Σερβίας κατά την διάρκεια του Α΄ Παγκοσμίου Πολέμου Κατηγορία:Ιστορία της Γερμανικής Αυτοκρατορίας κατά την διάρκεια του Α΄ Παγκοσμίου Πολέμου Κατηγορία:Ιστορία της Γαλλίας κατά την διάρκεια του Α΄ Παγκοσμίου Πολέμου
On-Line Encyclopedia of Integer Sequences
Η διαδικτυακή εγκυκλοπαίδεια On-Line Encyclopedia of Integer Sequences (OEIS), που στις αναφορές γράφεται απλούστερα ως Sloane's, είναι μια βάση δεδομένων με ακολουθίες ακεραίων αριθμών σε απευθείας σύνδεση. Δημιουργήθηκε και συντηρείται από τον Νιλ Σλόαν, πρώην ερευνητή της AT&T Labs. Διαβλέποντας την αποχώρησή του από την AT&T Labs το 2012 και την ανάγκη για κάποιο ανεξάρτητο ίδρυμα, ο Σλόαν συμφώνησε να μεταφερθεί η πνευματική ιδιοκτησία και η φιλοξενία της OEIS στο «Ίδρυμα OEIS» τον Οκτώβριο του 2009. Ο Σλόαν συνεχίζει να συμμετέχει στο εγχείρημα ως πρόεδρος του ιδρύματος της OEIS.
Η OEIS καταγράφει πληροφορίες σχετικά με ακολουθίες ακεραίων αριθμών που ενδιαφέρουν τόσο τους επαγγελματίες μαθηματικούς όσο και τους ερασιτέχνες, που κάνουν ευρέως αναφορές σε αυτήν. Φιλοξενεί πάνω από 260.000 ακολουθίες, που την καθιστούν την μεγαλύτερη βάση δεδομένων του είδους της.
Ιστορία
Ο Νιλ Σλόαν άρχισε να συλλέγει ακολουθίες ακεραίων ως μεταπτυχιακός φοιτητής το 1965 για να υποστηρίξει την εργασία του στην συνδυαστική. Η βάση δεδομένων αποθηκεύτηκε σε διάτρητες κάρτες. Έχει εκδώσει βιβλία με κάποιες επιλογές από τη βάση δεδομένων δύο φορές:
Η βάση δεδομένων συνεχίζει να αυξάνεται με ρυθμό περίπου 10.000 νέων καταχωρήσεων ετησίως. Ο Σλόαν διαχειρίστηκε προσωπικά τις ακολουθίες του για σχεδόν 40 χρόνια, αλλά αρχής γενομένης από το 2002, μια ομάδα συνεργατών από συντάκτες και εθελοντές τον βοηθά να διατηρήσει τη βάση δεδομένων του. Το 2004, ο Σλόαν γιόρτασε την προσθήκη στη βάση δεδομένων της ακολουθίας υπ' αριθμόν A100000, η οποία αριθμεί τα αναγραφόμενα σημάδια στο παλαιολιθικό οστό Ishango. Το 2006, η διεπαφή χρήστη αναθεωρήθηκε και προστέθηκαν πιο προηγμένες δυνατότητες αναζήτησης. Το 2010, δημιουργήθηκε η [//oeis.org/wiki/ OEIS wiki] στο [//oeis.org/ OEIS.org] για να απλοποιήσει τη συνεργασία των συντακτών και των εθελοντών της OEIS. Η ακολουθία υπ' αριθμόν A200000, προστέθηκε στη βάση δεδομένων το Νοέμβριο του 2011. Αρχικά καταχωρήθηκε ως A200715 και μετακινήθηκε στην A200000 μετά από μία εβδομάδα συζητήσεων στη λίστα αλληλογραφίας, με πρόταση που έκανε ο Charles Greathouse (OEIS Editor-in-Chief) ώστε να επιλεχθεί μια ειδική ακολουθία στη θέση της A200000.
Συνοπτικό παράδειγμα μιας τυπικής καταχώρησης στην OEIS
Επιλέχθηκε η καταχώρηση A046970, επειδή περιέχει όλους τους τομείς που μπορεί να έχει μια καταχώρηση στην OEIS.
<pre style="overflow: auto;"> A046970    Generated from Riemann Zeta function: coefficients in series expansion of Zeta(n+2)/Zeta(n). 1, -3, -8, -3, -24, 24, -48, -3, -8, 72, -120, 24, -168, 144, 192, -3, -288, 24, -360, 72, 384, 360, -528, 24, -24, 504, -8, 144, -840, -576, -960, -3, 960, 864, 1152, 24, -1368, 1080, 1344, 72, -1680, -1152, -1848, 360, 192, 1584, -2208, 24, -48, 72, 2304, 504, -2808, 24, 2880, 144, 2880, 2520, -3480, -576 OFFSET 	    1,2 COMMENTS   B(n+2) = -B(n)*((n+2)*(n+1)/(4pi^2))*z(n+2)/z(n) = -B(n)*((n+2)*(n+1)/(4pi^2))*Sum(j=1, infinity) [ a(j)/j^(n+2) ] ... REFERENCES M. Abramowitz and I. A. Stegun, Handbook of Mathematical Functions, Dover Publications, 1965, pp. 805-811. LINKS      M. Abramowitz and I. A. Stegun, eds., Handbook of Mathematical Functions, National Bureau of Standards, Applied Math. Series 55, Tenth Printing, 1972 [alternative scanned copy]. Wikipedia, Riemann zeta function. FORMULA    Multiplicative with a(p^e) = 1-p^2. a(n) = Sum_{d|n} mu(d)*d^2. a(n) = product[p prime divides n, p^2-1] (gives unsigned version) [From Jon Perry (jonperrydc(AT)btinternet.com), Aug 24 2010] EXAMPLE    a(3) = -8 because the divisors of 3 are {1, 3} and mu(1)*1^2 + mu(3)*3^2 = -8. ... MAPLE 	   Jinvk := proc(n, k) local a, f, p ; a := 1 ; for f in ifactors(n)[2] do p := op(1, f) ; a := a*(1-p^k) ; end do: a ; end proc: A046970 := proc(n) Jinvk(n, 2) ; end proc: # R. J. Mathar, Jul 04 2011 MATHEMATICA muDD[d_] := MoebiusMu[d]*d^2; Table[Plus @@ muDD[Divisors[n]], {n, 60}] (Lopez) Flatten[Table[{ x = FactorInteger[n]; p = 1; For[i = 1, i <= Length[x], i++, p = p*(xi1^2 - 1)]; p}, {n, 1, 50, 1}]] [From Jon Perry (jonperrydc(AT)btinternet.com), Aug 24 2010] PROG 	   (PARI) A046970(n)=sumdiv(n, d, d^2*moebius(d)) (Benoit Cloitre) CROSSREFS  Cf. A027641 and A027642. Sequence in context: A035292 A144457 A146975 * A058936 A002017 A118582 Adjacent sequences: A046967 A046968 A046969 * A046971 A046972 A046973 KEYWORD    sign,mult AUTHOR     Douglas Stoll, dougstoll(AT)email.msn.com EXTENSIONS Corrected and extended by Vladeta Jovovic (vladeta(AT)eunet.rs), Jul 25 2001 Additional comments from Wilfredo Lopez (chakotay147138274(AT)yahoo.com), Jul 01 2005
Εξωτερικοί σύνδεσμοι
Κατηγορία:Ακολουθίες Κατηγορία:Ακέραιοι αριθμοί Κατηγορία:Βάσεις δεδομένων Κατηγορία:Διαδικτυακές εγκυκλοπαίδειες Κατηγορία:Μαθηματικοί ιστότοποι
Άγιος Ανδρόνικος (αποσαφήνιση)
Η ονομασία Άγιος Ανδρόνικος μπορεί να αναφέρεται:
Άγιος Νικόλαος Ευρυτανίας
Ο Άγιος Νικόλαος, γνωστός και ως Λάσπη ως το 1951, είναι ορεινό χωριό του νομού Ευρυτανίας. Βρίσκεται κτισμένος μέσα σε πυκνό ελατοδάσος και σε υψόμετρο 1.020 μέτρων στις πλαγιές του Τυμφρηστού. Χαρακτηριστικό του οικισμού είναι ότι δέχεται μεγάλη ποσότητα χιονιού κατά τους χειμερινούς μήνες. Ο Άγιος Νικόλαος ανήκει στον Δήμο Καρπενησίου και απέχει 10 χλμ από το Καρπενήσι. Ο πληθυσμός του, σύμφωνα με την απογραφή του 2011 ανέρχεται σε 264 κατοίκους.
Τοπική Κοινότητα Αγίου Νικολάου
Στην Τοπική Κοινότητα, εκτός του ομώνυμου χωριού, περιλαμβάνεται ο οικισμός Λεύκα, με 23 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 15,762 χμ² (2011). Ο συνολικός πληθυσμός της Τοπικής Κοινότητας Αγίου Νικολάου ανέρχεται σε 287 κατοίκους.
Πληθυσμός
(σε παρένθεση ο πληθυσμός της τοπικής κοινότητας)
Ντόναλντ Γκλέιζερ
Ο Ντόναλντ Άρθουρ Γκλέιζερ (Donald Arthur Glaser, 21 Σεπτεμβρίου 1926 – 28 Φεβρουαρίου 2013) ήταν Αμερικανός φυσικός και νευροεπιστήμονας. Ο Γκλέιζερ βραβεύθηκε με το Βραβείο Νόμπελ Φυσικής το 1960 για την επινόηση του θαλάμου φυσαλίδων, που αποδείχθηκε πολύ χρήσιμος στην πειραματική φυσική των υποατομικών σωματιδίων.
Οικογένεια και εκπαίδευση
Ο Ντόναλντ Γκλέιζερ γεννήθηκε στο Κλίβελαντ από γονείς Ρωσοεβραίους μετανάστες, τη Λένα και τον Γουίλιαμ Τζ. Γκλέιζερ. Ο Ντόναλντ απολάμβανε τη μουσική και έμαθε να παίζει πιάνο, βιολί και βιόλα. Στο γυμνάσιο ενδιαφέρθηκε για τη φυσική ως μέσο για την κατανόηση του φυσικού κόσμου και πήρε πτυχίο φυσικομαθηματικών από το τοπικό πανεπιστήμιο Κέις Γουέστερν Ρηζέρβ  το 1946. Κατά τις εκεί σπουδές του ενδιαφέρθηκε ιδιαιτέρως για τη σωματιδιακή φυσική. Ταυτόχρονα έπαιζε βιόλα στη Φιλαρμονική του Κλίβελαντ και δίδαξε για λίγο μαθηματικά μετά την αποφοίτησή του. Ολοκλήρωσε το διδακτορικό του στη φυσική στο Τεχνολογικό Ινστιτούτο της Καλιφόρνια (Caltech) το 1949 και πήρε τον τίτλο του διδάκτορα το 1950. Το ενδιαφέρον του για τη σωματιδιακή φυσική τον οδήγησε να συνεργασθεί με τον Καρλ Ντέιβιντ Άντερσον, ήδη βραβευμένο με Νόμπελ, στη μελέτη των κοσμικών ακτίνων με θαλάμους νεφών. Ο Γκλέιζερ προτιμούσε την προσβασιμότητα της έρευνας των κοσμικών ακτίνων από την έρευνα στην πυρηνική φυσική. Στο Caltech έμαθε να σχεδιάζει και να κατασκευάζει μόνος του τον εξοπλισμό που χρειαζόταν για τα πειράματά του, μία δεξιότητα που θα τού χρησίμευε σε όλη τη σταδιοδρομία του. Παρακολούθησε επίσης σεμινάρια μοριακής γενετικής από τον τιμημένο με Νόμπελ Φυσιολογίας και Ιατρικής Μαξ Ντελμπρύκ. Ο τίτλος της διδακτορικής διατριβής του ήταν Η κατανομή ορμής των φορτισμένων σωματιδίων των κοσμικών ακτίνων κοντά στο επίπεδο της θάλασσας
Πριν ακόμα ολοκληρώσει το διδακτορικό του, ο Γκλέιζερ δέχθηκε θέση διδάσκοντα στο Πανεπιστήμιο του Μίσιγκαν το 1949 και έγινε καθηγητής εκεί το 1957.
Ο θάλαμος φυσαλίδων
thumb|Θάλαμος φυσαλίδων Διδάσκοντας στο Πανεπιστήμιο του Μίσιγκαν, ο Γκλέιζερ άρχισε να καταπιάνεται με πειράματα που οδήγησαν στην επινόηση του θαλάμου φυσαλίδων. Η εμπειρία του με τους θαλάμους νεφών στην Καλιφόρνια τον είχε οδηγήσει στο συμπέρασμα ότι ήταν ανεπαρκείς για τη μελέτη των στοιχειωδών σωματιδίων. Σε έναν θάλαμο νεφών τα σωματίδια περνούν μέσα από αέριο στο οποίο προκαλούν τη συμπύκνωση υδρατμών και συγκρούονται με μεταλλικές πλάκες που εμποδίζουν την παρατήρηση. Ο θάλαμος φυσαλίδων εξάλλου χρειαζόταν αρκετό χρόνο για να αναταχθεί μετά από κάθε παρατήρηση και δεν μπορούσε να ανταποκριθεί στον ρυθμό παραγωγής σωματιδίων από τους επιταχυντές.
Τότε ο Γκλέιζερ πειραματίσθηκε με τη χρήση υπέρθερμου υγρού (στη θερμοκρασία βρασμού του) σε γυάλινο θάλαμο. Τα ηλεκτρικώς φορτισμένα σωματίδια άφηναν από ένα ίχνος μικρών φυσαλίδων καθώς περνούσαν μέσα από το υγρό, και τα ίχνη αυτά μπορούσαν να φωτογραφηθούν. Το υγρό που χρησιμοποίησε στον πρώτο «θάλαμο φυσαλίδων» που κατασκεύασε ήταν αιθέρας. Ως επισκέπτης στο Πανεπιστήμιο του Σικάγου πειραματίσθηκε και με υδρογόνο, αποδεικνύοντας ότι θα μπορούσε επίσης να χρησιμοποιηθεί.
Μετάβαση στη μοριακή βιολογία
Ενθυμούμενος τα σεμινάρια μοριακής γενετικής στο Caltech, άρχισε να μελετά βιολογία. Πέρασε ένα καλοκαίρι ως επισκέπτης καθηγητής στο MIT και παρακολούθησε σεμινάρια βιολογίας εκεί. Επίσης, πέρασε ένα εξάμηνο στην Κοπεγχάγη με τον επιφανή Δανό μοριακό βιολόγο Ole Maaloe. Στη συνέχεια ο Γκλέιζερ εργάσθηκε στο Εργαστήριο Ιών του Μπέρκλεϋ, διεξάγοντας πειράματα με βακτηριοφάγους, βακτήρια και κύτταρα θηλαστικών. Μελέτησε την ανάπτυξη καρκινικών κυττάρων, ιδίως της μορφής καρκίνου του δέρματος xeroderma pigmentosum, που επάγεται από το υπεριώδες φως. Καθώς είχε συμβεί και με την περίπτωση του θαλάμου φυσαλίδων, χρησιμοποίησε την εμπειρία του στον σχεδιασμό εξοπλισμού για να βελτιώσει την πειραματική διαδικασία: Αυτοματοποίησε την τροφοδοσία των μικροβιακών καλλιεργειών με άγαρ, το άπλωμά τους και την καταμέτρηση αποικιών κυττάρων με μία μηχανή που ονόμασε «dumbwaiter» («χαζό σερβιτόρο»). Αυτή η μηχανή έπαιρνε φωτογραφίες, διένεμε το θρεπτικό υλικό και άλλες χημικές ουσίες, και επιπλέον διέθετε έναν μηχανικό βραχίονα για να χειρίζεται τις καλλιέργειες.
Το 1964 δόθηκε στον Γκλέιζερ ο πρόσθετος τίτλος του Καθηγητή Μοριακής Βιολογίας. Από το 1989 η θέση του ήταν «Καθηγητής της Φυσικής και της Νευροβιολογίας στη μεταπτυχιακή Σχολή».
Υπόλοιπος βίος
Το 1971 ο Γκλέιζερ ίδρυσε την εταιρεία βιοτεχνολογίας Cetus Corporation μαζί με τους Moshe Alafi, Ron Cape και Peter Farley. Αισθάνονταν ότι οι γνώσεις που είχαν αποκτήσει οι επιστήμονες για το DNA δεν είχαν ακόμα εφαρμοσθεί για την επίλυση πραγματικών προβλημάτων. Η εταιρεία βελτίωνε στελέχη μικροβίων και αργότερα ασχολήθηκε και με τη γενετική μηχανική. Υπήρξε ίσως η πρώτη εταιρεία γενετικής βιοτεχνολογίας και εξαγοράσθηκε από την Chiron Corporation το 1991, η οποία με τη σειρά της απορροφήθηκε από την πολυεθνική Novartis το 2006.
Ο Ντόναλντ Γκλέιζερ πέθανε στον ύπνο του σε ηλικία 86 ετών στο Μπέρκλεϋ της Καλιφόρνια.
Εξωτερικοί σύνδεσμοι
Κατηγορία:Αμερικανοί φυσικοί Κατηγορία:Αμερικανοί νευροεπιστήμονες Κατηγορία:Βραβευμένοι με Νόμπελ Φυσικής Κατηγορία:Αμερικανοί νομπελίστες Κατηγορία:Αμερικανοεβραίοι επιστήμονες Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Πρωτάθλημα ποδοσφαίρου Νορβηγίας
Το πρωτάθλημα ποδοσφαίρου Νορβηγίας (νορβηγικά: Eliteserien, ) ξεκίνησε το 1937 και από τότε διεξάγεται ανελλιπώς με εξαίρεση την περίοδο 1940-1946 που διακόπηκε λόγω του Δευτέρου Παγκοσμίου Πολέμου. Το πρωτάθλημα διεξάγεται την θερινή περίοδο. Τους περισσότερους τίτλους κατέχει η Ρόσενμποργκ με 26 συνολικά τίτλους.
Υπεύθυνη για τη διεξαγωγή του πρωταθλήματος είναι η οργάνωση Norsk Toppfotball (NTF) υπό την εποπτεία της Νορβηγικής Ποδοσφαιρικής Ομοσπονδίας (NFF). Είναι το ανώτατο επίπεδο στο Σύστημα ποδοσφαιρικών πρωταθλημάτων Νορβηγίας.
Ονομασίες
Το 1990, το πρωτάθλημα πήρε την ονομασία Tippeligaen, λόγο της Norsk Tipping που από τότε ήταν ο κύριος χορηγός του πρωταθλήματος. Από την περίοδο του 2017 το πρωτάθλημα ονομάστηκε Eliteserien έπειτα από την απόφαση της Νορβηγικής Ποδοσφαιρικής Ομοσπονδίας (NFF) να απαλείψει το όνομα του χορηγού από την ονομασία του πρωταθλήματος.
Εξωτερικοί σύνδεσμοι
Κατηγορία:Πρωταθλήματα ποδοσφαίρου ανά χώρα Κατηγορία:Ποδοσφαιρικές διοργανώσεις Νορβηγίας Κατηγορία:Ανώτατα εθνικά ποδοσφαιρικά πρωταθλήματα *
Μηλέα Ευρυτανίας
Για οικισμούς με το ίδιο όνομα, δείτε: Μηλέα.
Η Μηλιά ή Μηλέα είναι ορεινός οικισμός του Νομού Ευρυτανίας. Είναι κτισμένη σε απότομη πλαγιά της Χελιδώνας και σε υψόμετρο 1.060 μέτρων. Υπάγεται διοικητικά στην Κοινότητα Σελλών του Δήμου Καρπενησίου και ο πληθυσμός της, σύμφωνα με την απογραφή του 2011, ανέρχεται σε 33 μόνιμους κατοίκους.
Εξωτερικοί σύνδεσμοι
κατηγορία:Χωριά του νομού Ευρυτανίας Κατηγορία:Δήμος Καρπενησίου
Αχερίτου
Η Αχερίτου είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, ο οικισμός της κοινότητας δεν ελέγχεται από την Κυπριακή Δημοκρατία. Το μεγαλύτερο μέρος της διοικητικής έκτασης της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο. Από την απογραφή του 1976 και μετέπειτα, οι απογραφές αφορούν την περιοχή του Αγίου Γεωργίου Βρυσούλλων, καθώς η υπόλοιπη διοικητική έκταση της Αχερίτου δεν ελέγχεται από την Κυπριακή Δημοκρατία.
Πηγές
Κατηγορία:Κοινότητες της Επαρχίας Αμμοχώστου
Γεγονότα Απριλίου 2013
1 Απριλίου
(CNN)
3 Απριλίου
(CNN)
Times)
7 Απριλίου
με ποσοστό 51,2% των ψήφων έναντι 48,8 για το Μίοντραγκ Λέκιτς.(Το Βήμα)
(VeloNews) (VeloNation)
30 Απριλίου
04
Τάσος Τρύφωνος
Ο Τάσος Τρύφωνος (Λεμεσός, 4 Δεκεμβρίου 1974) είναι Ελληνοκύπριος παρουσιαστής και δημοσιογράφος. Έγινε γνωστός από την παρουσίαση του τηλεοπτικού παιχνιδιού Ο Πιο Αδύναμος Κρίκος, που στην Ελλάδα προβάλλεται από τον τηλεοπτικό σταθμό ΕΡΤ1 (2022-2023) ενώ τα προηγούμενα τρία χρόνια (2019-2022) προβαλλόταν από το ΣΚΑΙ. Στην Κύπρο παρουσίαζε τον "Πιο αδύναμο κρίκο" από το 2017 μέχρι το 2020 από τη δημόσια τηλεόραση της Κύπρου, το ΡΙΚ1. Από το 2020 ανήκει στο δυναμικό του Νο1 σε τηλεθέαση τηλεοπτικού καναλιού της Κύπρου, τον ALPHA Κύπρου όπου παρουσιάζει καθημερινά το δημοφιλές παιχνίδι γνώσεων "The Chase". Είναι επίσης παρουσιαστής της εκπομπής ΤΕΤ-Α-ΤΕΤ στον ALPHA, στην οποία παίρνει συνεντεύξεις από σπουδαίες προσωπικότητες σε Ελλάδα και Κύπρο. Είναι επίσης ο διευθυντής του ραδιοφωνικού σταθμού LOVE FM, στον οποίο κάνει και την πρωινή εκπομπή μαζί με την Χριστιάνα Αρτεμίου (ηθοποιός και σεναριογράφος), η οποία παραμένει Νο1 στην ακροαματικότητα από το 2012 μέχρι σήμερα.
Φιλμογραφία
Κατηγορία:Κύπριοι τηλεπαρουσιαστές
Πάουελ (αποσαφήνιση)
Με την ονομασία Πάουελ (αγγλικά: Powell) μπορεί να αναφέρονται:
Επώνυμο
Κατηγορία:Επώνυμα
Yakovlev Yak-130
Το Yakovlev Yak-130 είναι ένα εκπαιδευτικό αεροσκάφος, Ρωσικής κατασκευής. Έκανε την πρώτη του πτήση στις 26 Αρπιλίου 1996. Το αεροσκάφος βασίζεται στην απόπειρα μεταξύ της Yakovlev και της Ιταλικής Aermacchi για την κοινή ανάπτυξη και προώθηση του Yak-130. Το 2000 η συνεργασία μεταξύ των δύο εταιριών τερματίστηκε εξαιτίας διαφορών και η κάθε εταιρία συνέχισε να αναπτύσει το αεροσκάφος ανεξάρτητα, βασιζόμενες στα υπάρχοντα σχέδια. Η έκδοση της Aermacchi είναι το M-346. Μία άλλη ονομασία του Yak-130 είναι Yak-AT.
Εξωτερικοί σύνδεσμοι
Yak-130 Y Κατηγορία:Αεριωθούμενα στρατιωτικά αεροσκάφη
Αμαξάντεια
Η Αμαξάντεια (Ἁμαξάντεια), (ο δήμος: Αμαξαντείας) ήταν αρχαίος οικισμός - πόλη και δήμος της Ιπποθοωντίδας (περιοχή της Αρχαίας Αττικής και φυλή της αρχαίας Αθήνας).
Τοποθεσία του αρχαίου δήμου
Ο δήμος της Αμαξαντείας, ήταν πιθανώς δήμος του άστεως ή της Παραλίας. Η ακριβής τοποθεσία του δήμου αυτού είναι άγνωστη και αβέβαιη, δεν έχει προσδιορισθεί και δεν έχει ακόμα ταυτιστεί επακριβώς.
Σύμφωνα με τον ερευνητή του 18ου αιώνα Διονύσιο Σουρμελή ο δήμος βρισκόταν στην περιοχή Μεξάντια, η οποία μετονομάστηκε σε Μεξαμπούα και Μεξάνταγα, το οποίο μαζί με το Μπουγιάτι εσχημάτισαν το Μεξαμπούγια. Η αναφορά αυτή πιθανώς έχει σχέση με τους δυο σύγχρονους οικισμούς του Αγίου Στεφάνου Αττικής (πρώην Νέο Μπογιάτι) και της Άνοιξης Αττικής (πρώην Παλαιό Μπογιάτι).
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Ιπποθοωντίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.
Οι κάτοικοι της Αμαξαντείας
Ο δημότης της αρχαίας Αμαξαντείας ονομαζόταν Αμαξαντεύς.
Προσωπικότητες από την Αμαξάντεια
Υπήρξαν διάφοροι γνωστοί πολίτες από τον δήμο της Αμαξαντείας, όπως ο Δεξίθεος ο Αμαξαντεύς, ο βουλευτής Διόγειτος ο Αμαξαντεύς, ο βουλευτής Διόδοτος ο Αμαξαντεύς,ο βουλευτής Διονύσιος ο Αμαξαντεύς, ο βουλευτής Διότιμος ο Αμαξαντεύς, ο βουλευτής Διοφάνης ο Αμαξαντεύς, ο βουλευτής Δωρόθεος ο Αμαξαντεύς κ.α.
Πηγές – βιβλιογραφία
Πρωτογενείς πηγές
Δευτερογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Νότια Μιν
Η Νότια Μιν (γνωστή και ως Μιν Ναν, νοτιοφουτσιανικά, χοκλό) είναι μία από τις διαλέκτους της κινεζικής γλώσσας (σύμφωνα με μια άλλη άποψη είναι μια από τις γλώσσες της σινοθιβετικής γλωσσικής οικογένειας).
Ομιλείται στην κινεζική επαρχία Φουτσιάν και την Ταϊβάν. Μικρότερες κοινότητες ομιλητών της γλώσσας ζουν σε πολλές χώρες της Νοτιοανατολικής Ασίας. Ομιλείται επίσης σε πολλές κινεζικές γειτονιές (τσαϊνατάουν) σε όλο τον κόσμο. Είναι μια από τις πιο συνηθισμένες μητρικές γλώσσες των Kινέζων μεταναστών σε χώρες της Νοτιοανατολικής Ασίας.
Διάλεκκτοι
μικρογραφία|Κτίριο αφιερωμένο στον φουτσιανικό (χόκιεν) πολιτισμό
Λογοτεχνία
Κατηγορία:Γλώσσες της Κίνας Κατηγορία:Γλώσσες των Φιλιππίνων
Πέτερ Στάιν (αποσαφήνιση)
Το όνομα Πέτερ Στάιν μπορεί να αναφέρεται στα παρακάτω πρόσωπα:
Για άλλα πρόσωπα, μη Γερμανούς, δείτε:
Επεκτατισμός
μικρογραφία|Η πλήρη έκταση της αυτοκρατορίας του [[Αλέξανδρος ο Μέγας|Αλεξάνδρου του Μέγα, κατά την διάρκεια της προσπάθειας του να κατακτήσει εδάφη στην Μεσόγειο και την Ασία.]] Ο επεκτατισμός, είναι μια ιδεολογία κατά την οποία οι κυβερνήσεις και τα κράτη προσπαθούν να επεκτείνουν τα εδάφη, την δύναμη ή τον πλούτο τους μέσω της οικονομικής ανάπτυξης, της ήπιας δύναμης ή των στρατιωτικά επιθετικών τρόπων της οικοδόμησης της αυτοκρατορίας και της αποικιοκρατίας.
Παραπομπές
Κατηγορία:Πολιτικές θεωρίες Κατηγορία:Πολιτική ιστορία
Γιάννης Γκέσιος
Ο Γιάννης Γκέσιος, γεννημένος στις 3 Αυγούστου 1988 στην Έδεσσα, είναι Έλληνας ποδοσφαιριστής που αγωνίζεται ως επιθετικός. Ανήκει στον Αλμωπό Αριδαίας και αγωνίζεται στο επαγγελματικό πρωτάθλημα της Φούτμπολ Λιγκ.
Έχει 20 συμμετοχές και 4 τέρματα στο πρωτάθλημα της Α΄ Εθνικής κατηγορίας (Σούπερ Λιγκ 1) με τις φανέλες των Άρη Θεσσαλονίκης και Α.Ο. Κέρκυρα.
Καριέρα
Ο Γιάννης Γκέσιος ξεκίνησε το ποδόσφαιρο από τον Μέγα Αλέξανδρο Άρνισσας, την ομάδα του χωριού του και στη συνέχεια πήγε στην Ελπίδα Έδεσσας. Πέρασε από όλες τις μικτές της Ε.Π.Σ. Πέλλας και στην συνέχεια μετακινήθηκε στον Εδεσσαϊκό, από τον οποίο κέρδισε με τις εμφανίσεις του την κλήση στην Εθνική Παίδων και κίνησε το ενδιαφέρον του Άρη, που τον απέκτησε και τον ενέταξε στην Β ομάδα. Το καλοκαίρι του 2007 προωθήθηκε στην πρώτη ομάδα του Άρη.